Document ID: 32009R0781

32009R0781
L 226/8
SLUŽBENI LIST EUROPSKE UNIJE
27.08.2009.
UREDBA KOMISIJE (EZ) br. 781/2009
od 27. kolovoza 2009.
o izmjeni Uredbe (EZ) br. 868/2008 o sadržaju izvješća poljoprivrednoga gospodarstva na temelju kojeg se utvrđuju prihodi poljoprivrednoga gospodarstva i provodi analiza poslovanja takvih gospodarstava
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća br. 79/65/EEZ od 15. lipnja 1965. o stvaranju mreže za prikupljanje knjigovodstvenih podataka o prihodima i poslovanju poljoprivrednih gospodarstava u Europskoj ekonomskoj zajednici (1), a posebno njezin članak 7. stavak 3.,
budući da:
(1)
Uredba Komisije (EZ) br. 868/2008 (2) određuje vrste knjigovodstvenih podataka koje je potrebno dostaviti u izvještaju poljoprivrednoga gospodarstva.
(2)
Uredbu Vijeća (EZ) br. 73/2009 od 19. siječnja 2009. o utvrđivanju zajedničkih pravila za programe izravne potpore za poljoprivrednike u okviru zajedničke poljoprivredne politike i utvrđivanju određenih programa potpore za poljoprivrednike, o izmjeni uredaba (EZ) br. 1290/2005, (EZ) br. 247/2006, (EZ) br. 378/2007 i stavljanju izvan snage Uredbe (EZ) br. 1782/2003 (3) mijenja način plaćanja subvencija poljoprivrednicima. Te je promjene potrebno poštovati u izvještaju poljoprivrednoga gospodarstva kako bi se razvoj poljoprivrednog dohotka mogao ispravno pratiti i omogućila dovoljna podloga za poslovnu analizu gospodarstva.
(3)
Uredba Komisije (EZ) br. 1242/2008 od 8. prosinca 2008. o utvrđivanju tipologije Zajednice za poljoprivredna gospodarstva (4) uvela je klasifikaciju varijablu koja odražava važnost drugih dohodovnih aktivnosti (OGA) koje su neposredno povezane s poljoprivrednim gospodarstvom. Ovu klasifikacijsku varijablu potrebno je uključiti u izvještaj poljoprivrednoga gospodarstva.
(4)
Uredba (EZ) br. 1166/2008 Europskog parlamenta i Vijeća od 19. studenoga 2008. o istraživanjima o strukturi poljoprivrednih gospodarstava i o istraživanju o metodama poljoprivredne proizvodnje i stavljanju izvan snage Uredbe Vijeća (EEZ) br. 571/88 (5), izmjenjuje način unosa božićnih drvca u istraživanje strukture poljoprivrednoga gospodarstva. Kako bi se osigurala dosljednost s istraživanjem strukture poljoprivrednoga gospodarstva, potrebno je prilagoditi unos božićnih drvca u izvještaj poljoprivrednoga gospodarstva.
(5)
U trenutačnom obliku izvještaja poljoprivrednoga gospodarstva nije predviđen navod da većina korištene poljoprivredne površine gospodarstva nije smještena u zoni strukturnih fondova. Kako bi se upute dodatno pojasnile, potrebno je dodati mogućnost koja navodi da poljoprivredna gospodarstva nisu smještena na području iz članaka 5., 6. ili 8. Uredbe Vijeća (EZ) br. 1083/2006 od 11. srpnja 2006. o utvrđivanju općih odredaba o Europskom fondu za regionalni razvoj, Europskom socijalnom fondu i Kohezijskom fondu i stavljanju izvan snage Uredbe (EZ) br. 1260/1999 (6).
(6)
U trenutačnom obliku izvještaja poljoprivrednoga gospodarstva nije predviđen navod za gljive koje se uzgajaju u zaštićenim prostorima. Kako se gljive često uzgajaju u spiljama ili građevinama, mora u izvještaju poljoprivrednoga gospodarstva postojati mogućnost navoda da se gljive uzgajaju u zaštićenim prostorima.
(7)
Uredbu (EZ) br. 868/2008 potrebno je odgovarajuće izmijeniti.
(8)
Mjere predviđene u ovoj Uredbi su u skladu s mišljenjem Odbora Zajednice za sustav poljoprivrednih knjigovodstvenih podataka,
DONIJELA JE OVU UREDBU:
Članak 1.
Prilozi I i II Uredbe (EZ) br. 868/2008 izmjenjuju se u skladu s Prilogom ove Uredbe.
Članak 2.
Ova Uredba stupa na snagu sedmog dana od dana objave u Službenom listu Europske unije.
Primjenjuje se od računovodstvene godine 2010.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 27. kolovoza 2009.

Labels: 19
6